624 EDUARDUS A BRUNÉR. 
qve et trita et contorta, qvalia esse etiam alii viderunt. Hoc igitur carmen 
seqvatur, et deinde c. 109, in qvo poeta, ut Lesbia jam sibi restituta fidem 
servet, optat, sed fidam se fore juranti parum se credere ostendit. 
Transgredimur ad c. 68. Duae hic elegiae in unam errore librariorum 
conflatae editoribus et interpretibus Catulli Froehlichio, Rossbachio, Heysio, 
'euffelio recte videntur, idqve jam antea intellexerat Ramler *). lis ego as- 
sentior; nam versu 40 argumentum unius elegiae absolvitur, cum qvo fine 
seqventia conjungi propterea non qveunt, qvod poeta mirifice sibi repugnaret, 
si, cum proxime asseverasset se desiderio Manlii carmen petentis satisfacere 
non posse, subito Musas invocans ad versus in ejusdem hominis honorem 
condendos aggrederetur. Hoc igitur in uno et eodem poemate fieri non po- 
tuisse illi omnes jam perspexerunt. Accedit vero, qvod is, ad qvem misit 
Catullus versus 1—40, amicam nuper amissam vehementer dolebat, e con- 
trario ille, qvem in iis, qvae seqvuntur, poeta alloqvitur, caram tum ipsum 
habuit aut conjugem aut amicam (efr. v. 155): qvare duae diversae sunt ele- 
giae, sicut homines diversi fuerunt: etenim omnia eodem tempore scripta esse 
recens maeror ob mortem fratris in utraqve elegia testatur. Unum tamen 
esset, qvod faceret, ut in utraqve cum eodem homine poetam loqvi crederem, 
nisi id tamen aliter explicandum arbitrarer. Zospitis enim officio Catullus 
se Manlio obligatum in priore elegia dicit **), in posteriore de eo, ad qvem 
scripsit, grato animo haee narrat (v. 67 sqq.): 
Is clausum lato patefecit. limite campum , 
Isque domum nobis atqve dedit dominae *** ), 
Ad qvam. communes exerceremus amores: 
(Qvo mea se molli candida diva pede 
Intulit et trito fulgentem in limine plantam 
Jnnixa arguta. constituit. solea. 
Verum attentius mihi verba priora inspicienti poeta non illas sibi et Les- 
biae oblatas oecasiones in unum locum conveniendi recordatus esse, sed veri 
+) Kajus Valerius Katullus in einem Auszuge lateinisch und deutsch. — Halberstadii 
1810. — Idem sentit Gruppius in libro, qvi Minos inscriptus est (Lipsiae 1859), p. 503 sq. 
++) Neu me odisse putes hospilis officium (v. 12). 
+++) Froehlichius ( Vorschläge ete.) feliciter sie emendavit verba eodieum, qvae sunt: 
isque dedit. dominam; addiditqve hane explicationem: Is mihi et dominae (puellae) meae 
domum dedit, ad qvam (in qva domo) communes amores (ego et domina mea) exercere- 
mus. Videlieet communes poeta eos amores vocat, qvos meminerat non minoris Lesbiae tum 
fuisse qvam sibi. 
